《上梁尚书生辰》
宋代·陈棣

上苑春光一夜回，和羹消息报江梅。
促装旧事追曹相，折桂新荣付老莱。
千里颂声形鼓吹，万家和气入樽罍。
明年此日趋黄阁，待看传宣押赐来。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。